CELEX: 32022D0937
Language: hu
Date: 2022-06-16 00:00:00
Title: A Bizottság (EU) 2022/937 végrehajtási határozata (2022. június 16.) a Közösségben a vadon élő madarakban előforduló magas patogenitású madárinfluenza H5N1 altípusával kapcsolatos egyes védekezési intézkedésekről szóló 2006/563/EK határozat hatályon kívül helyezéséről (EGT-vonatkozású szöveg)

2022.6.17.   
               
               
                  HU
               
               
                  Az Európai Unió Hivatalos Lapja
               
               
                  L 162/37
               
            
         A BIZOTTSÁG (EU) 2022/937 VÉGREHAJTÁSI HATÁROZATA
         (2022. június 16.)
         a Közösségben a vadon élő madarakban előforduló magas patogenitású madárinfluenza H5N1 altípusával kapcsolatos egyes védekezési intézkedésekről szóló 2006/563/EK határozat hatályon kívül helyezéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a fertőző állatbetegségekről és egyes állategészségügyi jogi aktusok módosításáról és hatályon kívül helyezéséről szóló, 2016. március 9-i (EU) 2016/429 európai parlamenti és tanácsi rendeletre (1) („Állategészségügyi rendelet”) és különösen annak 71. cikke (3) bekezdésére,
         mivel:
         
                     (1)
                  
                  
                     Az (EU) 2016/429 rendelet felhatalmazza a Bizottságot arra, hogy az (EU) 2016/429 rendelet 9. cikke (1) bekezdésének a) pontjában említett, jegyzékbe foglalt betegségek kitörései elleni védekezés keretében különleges járványvédelmi intézkedéseket megállapító végrehajtási jogi aktusokat fogadjon el, amennyiben megállapítást nyer, hogy a már meghozott járványvédelmi intézkedések nem felelnek meg a járványügyi helyzetnek.
                  
               
                     (2)
                  
                  
                     Az (EU) 2018/1882 bizottsági végrehajtási rendelet (2) a magas patogenitású madárinfluenzát (HPAI) az (EU) 2016/429 rendelet 9. cikke (1) bekezdésének a) pontjában említett, jegyzékbe foglalt betegségként sorolja be.
                  
               
                     (3)
                  
                  
                     A 2006/563/EK bizottsági határozat (3) bizonyos védekezési intézkedések alkalmazását írja elő olyan esetekre, amikor a H5 altípusba tartozó, magas patogenitású A típusú influenzavírus által okozott magas patogenitású madárinfluenza jelenlétét mutatják ki, és az N1 neuraminidáz-típus (H5N1) vadon élő madarakban való előfordulását gyanítják vagy megerősítik. A határozat jogalapja a 89/662/EGK tanácsi irányelv (4) 9. cikkének (4) bekezdése és a 90/425/EGK tanácsi irányelv (5) 10. cikkének (4) bekezdése. Az említett irányelveket az (EU) 2017/625 európai parlamenti és tanácsi rendelet (6)2019. december 14-én hatályon kívül helyezte. Mindazonáltal az (EU) 2017/625 rendelet 164. cikkének (2) bekezdése úgy rendelkezik, hogy a 89/662/EGK irányelv 9. cikke és a 90/425/EGK irányelv 10. cikke az (EU) 2016/429 rendelet hatálya alá tartozó kérdések tekintetében az (EU) 2016/429 rendelet alkalmazásának kezdőnapjáig továbbra is alkalmazandó. Az (EU) 2016/429 rendelet 2021. április 21-től alkalmazandó.
                  
               
                     (4)
                  
                  
                     Ezenkívül a 2006/563/EK határozatban megállapított intézkedések nem felelnek meg a jelenlegi járványügyi helyzetben.
                  
               
                     (5)
                  
                  
                     Ezért a 2006/563/EK határozatot hatályon kívül kell helyezni.
                  
               
                     (6)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            A 2006/563/EK határozat hatályát veszti.
         
         
            2. cikk
            Ez a határozat az Európai Unió Hivatalos Lapjában való kihirdetését követő huszadik napon lép hatályba.
         
         
            Kelt Brüsszelben, 2022. június 16-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 84., 2016.3.31., 1. o.
         
         
            (2)  A Bizottság (EU) 2018/1882 végrehajtási rendelete (2018. december 3.) egyes betegségmegelőzési és járványvédelmi szabályoknak a jegyzékbe foglalt betegségek kategóriáira történő alkalmazásáról, valamint a jegyzékbe foglalt betegségek terjedésére nézve számottevő kockázatot jelentő fajok és fajcsoportok jegyzékének megállapításáról (HL L 308., 2018.12.4., 21. o.).
         
            (3)  A Bizottság 2006/563/EK határozata (2006. augusztus 11.) a Közösségben a vadon élő madarakban előforduló nagy patogenitású madárinfluenza H5N1 altípusával kapcsolatos egyes védekezési intézkedésekről és a 2006/115/EK határozat hatályon kívül helyezéséről (HL L 222., 2006.8.15., 11. o.).
         
            (4)  A Tanács 89/662/EGK irányelve (1989. december 11.) a belső piac megvalósításának céljával a Közösségen belüli kereskedelemben alkalmazható állategészségügyi ellenőrzésekről (HL L 395., 1989.12.30., 13. o.).
         
            (5)  A Tanács 90/425/EGK irányelve (1990. június 26.) az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi ellenőrzésekről (HL L 224., 1990.8.18., 29. o.).
         
            (6)  Az Európai Parlament és a Tanács (EU) 2017/625 rendelete (2017. március 15.) az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről (a hatósági ellenőrzésekről szóló rendelet) (HL L 95., 2017.4.7., 1. o.).